รัฐบาลไทย-ข่าวทำเนียบรัฐบาล-มท.1 มอบรางวัล “กำนัน ผู้ใหญ่บ้านยอดเยี่ยม ประจำปี 2566” รวม 262 คน พร้อมมอบโอวาท เน้นย้ำ ทุ่มเทกำลังกาย กำลังใจ ในการ “บำบัดทุกข์ บำรุงสุข” ยึดประโยชน์ของประชาชนเป็นสำคัญ
วันพฤหัสบดีที่ 10 สิงหาคม 2566
10/08/2566
มท.1 มอบรางวัล “กํานัน ผู้ใหญ่บ้านยอดเยี่ยม ประจําปี 2566” รวม 262 คน พร้อมมอบโอวาท เน้นย้ํา ทุ่มเทกําลังกาย กําลังใจ ในการ “บําบัดทุกข์ บํารุงสุข” ยึดประโยชน์ของประชาชนเป็นสําคัญ
มท.1 มอบรางวัล “กํานัน ผู้ใหญ่บ้านยอดเยี่ยม ประจําปี 2566” รวม 262 คน พร้อมมอบโอวาท เน้นย้ํา ทุ่มเทกําลังกาย กําลังใจ ในการ “บําบัดทุกข์ บํารุงสุข” ยึดประโยชน์ของประชาชนเป็นสําคัญ เพื่อเกียรติ ศักดิ์ศรี และความภาคภูมิใจของสถาบันกํานัน ผู้ใหญ่บ้านสืบไป
วันนี้ (10 ส.ค. 66) เวลา 10.00 น. ที่ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีมอบรางวัลกํานัน ผู้ใหญ่บ้านยอดเยี่ยม ประจําปี 2566 โดยมี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายนริศ ขํานุรักษ์ รัฐมนตรีช่วยว่าการกระทรวงมหาดไทย นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายปรีชา เดชพันธุ์ หัวหน้าผู้ตรวจราชการกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น ผู้บริหารกรมในสังกัดกระทรวงมหาดไทย ผู้แทนส่วนราชการระดับกระทรวง พร้อมด้วยผู้บริหารกรมการปกครอง กํานัน ผู้ใหญ่บ้าน พร้อมครอบครัว และภาคีเครือข่าย ร่วมพิธี
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบรางวัลให้แก่กํานัน ผู้ใหญ่บ้านยอดเยี่ยม ประจําปี 2566 จํานวน 262 คน จําแนกเป็นผู้ได้รับรางวัลกํานันยอดเยี่ยม จํานวน 129 คน แบ่งเป็น กํานันชาย 116 คน กํานันหญิง 13 คน โดยเป็นผู้ได้รับรางวัลเป็นครั้งแรก จํานวน 125 คน และเป็นผู้ได้รับรางวัลเป็นครั้งที่ 2 จํานวน 4 คน และผู้ได้รับรางวัลผู้ใหญ่บ้านยอดเยี่ยม จํานวน 133 คน แบ่งเป็น ผู้ใหญ่บ้านชาย 96 คน ผู้ใหญ่บ้านหญิง 37 คน โดยเป็นผู้ได้รับรางวัลเป็นครั้งแรก จํานวน 128 คน และได้รับรางวัลเป็นครั้งที่ 2 จํานวน 5 คน ซึ่งผู้ได้รับรางวัลกํานันยอดเยี่ยม และรางวัลผู้ใหญ่บ้านยอดเยี่ยม เป็นครั้งแรกจะได้รับแหนบทองคํา อาวุธปืนสั้น และเครื่องแบบปกติขาว และผู้ที่ได้รับรางวัลเป็นครั้งที่ 2 จะได้รับแหนบทองคํา อาวุธปืนลูกซองยาว 5 นัด และเครื่องแบบปกติขาว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า กํานัน ผู้ใหญ่บ้าน เป็นผู้มีบทบาทสําคัญยิ่งต่อผลสําเร็จของงานตามภารกิจของรัฐบาลและกระทรวงมหาดไทย โดยเป็นผู้มีส่วนสําคัญในการช่วยเหลือและแก้ไขปัญหาความเดือดร้อนของพี่น้องประชาชน และเป็นผู้เชื่อมโยงการปฏิบัติงานระหว่างรัฐบาลกับประชาชนในพื้นที่ได้อย่างมีประสิทธิภาพ
“ตลอดระยะเวลาที่ผ่านมา กระทรวงมหาดไทยได้รับความไว้วางใจและได้รับมอบหมายภารกิจสําคัญให้รับผิดชอบการดําเนินงาน เพื่อสนับสนุนการปฏิบัติงานตามนโยบายของรัฐบาลและการพัฒนาประเทศในหลากหลายภารกิจ โดยครอบคลุมทั้งในด้านความมั่นคง สังคม และเศรษฐกิจ รวมถึงการสนับสนุนและส่งเสริมการปกครองในระบอบประชาธิปไตยอันมีพระมหากษัตริย์ทรงเป็นพระประมุข จึงขอขอบคุณกํานัน ผู้ใหญ่บ้านทุกท่าน ที่ช่วยกันขับเคลื่อนการปฏิบัติภารกิจจนสําเร็จลุล่วงด้วยดี และขอให้กํานัน ผู้ใหญ่บ้านทุกท่านได้มุ่งมั่นตั้งใจในการปฏิบัติหน้าที่ด้วยความซื่อสัตย์ สุจริต ยึดถือประโยชน์สุขของประชาชนเป็นที่ตั้ง มุ่งมั่นขับเคลื่อนการทํางานเพื่อสร้างศรัทธา สร้างความเชื่อมั่นให้เกิดแก่สถาบันกํานัน ผู้ใหญ่บ้าน พร้อมทุ่มเทกําลังกาย กําลังใจ ในการ “บําบัดทุกข์ บํารุงสุข” เพื่อประโยชน์ของประชาชนเป็นสําคัญ เพื่อยังผลให้เกิดความเจริญก้าวหน้าให้แก่ประเทศชาติ เพื่อเป็นเกียรติ เป็นศักดิ์ศรี และความภาคภูมิใจของสถาบันกํานัน ผู้ใหญ่บ้านสืบไป” พลเอก อนุพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ภารกิจของกระทรวงมหาดไทยจะสําเร็จไม่ได้หากขาด “กํานัน ผู้ใหญ่บ้าน” ที่มีส่วนสําคัญต่อการบริหารราชการส่วนภูมิภาคในการพัฒนาคุณภาพชีวิตของประชาชน ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals : SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านเศรษฐกิจ สังคม และสิ่งแวดล้อม เพื่อให้ประชาชนเกิดการพึ่งพาตนเอง และนําไปสู่การมีคุณภาพชีวิตที่ดีขึ้น
“ขอชื่นชมและเป็นกําลังใจให้ทุกท่านที่ปฏิบัติหน้าที่ในการแก้ไขปัญหาความเดือดร้อนของประชาชน และร่วมกันขับเคลื่อน "หมู่บ้านยั่งยืน" (Sustainable Village) ให้เป็นหมู่บ้านที่พี่น้องประชาชนทุกคนมีความสุข มีความเป็นอยู่ที่ดี มีความปลอดภัยในชีวิตและทรัพย์สิน มีความมั่นคงทางอาหาร และเกิดความรักความสามัคคีในประเพณีวัฒนธรรมอันดี ซึ่งต้องอาศัยกํานัน ผู้ใหญ่บ้านในการบูรณาการทํางานนําทุกภาคส่วนและภาคีเครือข่ายมาร่วมกันทําสิ่งที่ดี Change for Good ในการ "บําบัดทุกข์ บํารุงสุข" ให้แก่พี่น้องประชาชน” นายสุทธิพงษ์ฯ กล่าวเพิ่มเติม
ด้านนายแมนรัตน์ รัตนสุคนธ์ อธิบดีกรมการปกครอง กล่าวว่า กระทรวงมหาดไทยได้ประกาศให้วันที่ 10 สิงหาคมของทุกปี เป็น “วันกํานัน ผู้ใหญ่บ้าน” เพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ได้พระราชทานกําเนิด “สถาบันกํานัน ผู้ใหญ่บ้าน” โดยให้ราษฎรในหมู่บ้านพิจารณาเลือกผู้ใหญ่บ้านของตนเองเป็นครั้งแรก เมื่อวันที่ 10 สิงหาคม 2435 หรือเมื่อ 131 ปีมาแล้ว ซึ่งกระทรวงมหาดไทยได้มอบหมายให้กรมการปกครองจัดให้มีการพิจารณาคัดเลือกเพื่อมอบรางวัลกํานัน ผู้ใหญ่บ้านยอดเยี่ยม เพื่อยกย่องเชิดชูเกียรติกํานัน ผู้ใหญ่บ้าน ที่ได้ปฏิบัติหน้าที่ด้วยความตั้งใจ เสียสละ และทุ่มเทความรู้ ความสามารถในการ “บําบัดทุกข์ บํารุงสุข” ให้แก่พี่น้องประชาชนในพื้นที่ต่าง ๆ ทั่วประเทศอย่างต่อเนื่องมาโดยตลอด